Rhian Wilkinson

Rhian Wilkinson er en kanadisk fotballtrener og tidligere fotballspiller.

Hun ble født i Ponte Claire, nå innlemmet i Montréal, i Canada. Begge hennes foreldre er britiske, og Wilkinson har dermed to pass, et britisk og et kanadisk. Imidlertid spiller hun på det kanadiske landslaget.

Wilkinson begynte sin karriere i nærliggende lag før hun flyttet til University of Tennessee, der hun ble lagets «Freshman of the year». Det var imidlertid i 2003 at fotballkarrieren hennes virkelig skjøt fart. Da spilte hun på W-League-laget Ottawa Fury i den øverste nordamerikanske amatørserien, og fikk også debutere på det kanadiske landslaget (om enn med et stygt 1-6-tap for USA). Fram til 2005 spilte hun for Fury, og hun fikk med seg to nominasjoner til W-Leagues All-star-lag. I 2005 flyttet hun til Norge og Team Strømmen. For Team Strømmen har hun vært i finalen i norgesmesterskapet i 2005, 2008 og 2009, men tapt alle tre. Wilkinson var også en viktig brikke da Team Strømmen vant sølv i Toppserien 2008.

Også på landslaget har hun vært semifinalist og finalist. I Gold Cup (kontinentalmesterskapet) kom Canada til finalen (Wilkinson scoret 2-0-målet i semifinalen mot Jamaica), der det ble et langt jevnere kamp mot USA, som USA vant på straffe i siste spilleminutt av siste ekstraomgang. Wilkinson spilte også både i VM, der hun ble byttet inn foran andre omgang mot Norge, og OL, der hun nok en gang opplevde å spille ekstraomganger og deretter tape mot USA. Hun var også med på å vinne bronse under Pan American Games i 2007.Pacific Sports hjemmeside   

 Andre aktiviteter 
Wilkinson har en fortid i flere andre idretter, de fleste mannsdominerte, som rugbyWoman Olympian joince practice  – Missusauga Blues' hjemmeside, ishockey og basketball, og i tillegg ringetteEn avart av hockey beregnet på kvinner, badminton, svømming, ridning og friidrett. Hun har master i talekommunikasjon, og spiller cello og trompet.

 Meritter 
Med Team Strømmen/LSK Kvinner:
 Seriesølv 2008
 Tapende finalist 2005, 2008 og 2009

Med landslaget
 Tapene finalist i Gold Cup

 Referanser 

 Kilder 
 Ladyvols side om Wilkinson
 Rhian Wilkinsons hjemmeside

 Eksterne lenker 



Kategori:Canadiske fotballspillere
Kategori:Spillere i VM i fotball for kvinner 2003
Kategori:Spillere i VM i fotball for kvinner 2007
Kategori:Olympiske bronsemedaljevinnere for Canada
Kategori:Deltakere for Canada under Sommer-OL 2008
Kategori:Fotballspillere under Sommer-OL 2008
Kategori:Spillere i VM i fotball for kvinner 2011
Kategori:Medaljevinnere under Sommer-OL 2012
Kategori:Deltakere for Canada under Sommer-OL 2012
Kategori:Fotballspillere under Sommer-OL 2012
Kategori:Spillere i VM i fotball for kvinner 2015
Kategori:Deltakere for Canada under Sommer-OL 2016
Kategori:Fotballspillere under Sommer-OL 2016
Kategori:Medaljevinnere under Sommer-OL 2016
Kategori:Olympiske medaljevinnere i fotball
Kategori:Fotballspillere for LSK Kvinner
Kategori:Canadiske fotballspillere i Norge
Kategori:Fotballspillere for Boston Breakers
Kategori:Fotballspillere for Portland Thorns